དེ་དུས་ལྷ་ཁང་དང་དགོན་པ་གྲྭ་ཚང་གསར་རྒྱག་བྱེད་རྒྱུ་སོགས་ལ་ང་ཚོས་འབད་བརྩོན་གང་ཡང་བྱས་མེད།དེ་ཚོའི་ཐད་ང་ཚོར་ལོ་ངོ་སྟོང་ཕྲག་གི་གོམས་གཤིས་ཡོད་པ་ཞིག་ཡིན་སྟབས་རྗེས་སུ་འགྲིག་འགྲོ་གི་རེད་སྙམ།གལ་ཆེ་ཤོས་ང་ཚོར་དེང་དུས་ཤེས་ཡོན་གྱིས་ཕོངས་པའི་རྐྱེན་གྱིས་ང་ཚོ་རང་དབང་དང་བྲལ་བའི་གནས་ཚུལ་འདི་བྱུང་བ་ཡིན་པ་གསལ་པོ་ཡིན།དེ་ལ་བསམ་བློ་གཏོང་དུས་འགྱོད་པ་སྐྱེས་ཀྱང་བྱ་ཐབས་མེད།འདས་པའི་ང་ཚོའི་མི་རབས་གཉིས་ཙམ་གྱི་དུས་ཚོད་ནང་འཛམ་གླིང་ལ་འགྱུར་བ་ཆེན་པོ་བྱུང་ཡོད་པ་རེད།ང་ཚོ་བོད་པས་ཤེས་རྟོགས་དང༌།དོ་སྣང་བྱས་ནས་དེའི་རྗེས་ཟིན་ཐུབ་པ་སོགས་ཀྱི་ཐབས་ཤེས་བྱས་ཡོད་ན་ད་ལྟའི་གནས་ཚུལ་འདི་འདྲ་ཡོང་མི་ཐུབ།འོན་ཀྱང་བོད་ཀྱི་གཏམ་དཔེར་མགོ་རུལ་སྣ་ཡིས་མ་ཚོར་ཟེར་བ་ལྟར་བྱས་འདུགད་ཆ་དཀའ་ངལ་འཕྲད་དུས་འགྱོད་ཀྱང་ཐབས་མེད།